polyglot-tagger/wikipedia-language-snippets-filtered huggingface dataset:
அனுராதா, கர்நாடக மாநிலத்தில் ,உத்திர கன்னடாவில், கார்வார் என்ற இடத்தில், அக்டோபர் 27, 1954 இல் பிறந்தார். கொங்கணிக் குடும்பத்தைச் சேர்ந்த இவர் மும்பையில் வளர்ந்தார். சிறு வயது முதலே லதா மங்கேஷ்கரின் பாடல்களால் ஈர்க்கப்பட்டு பள்ளியில் படிக்கும் காலத்தில் லதா மங்கேஷ்கர் பாடிய மீரா பஜனைகள் பாடிப் பரிசு பெற்றார். அருண் பாட்வால் என்ற இசையமைப்பாளரைக் காதலித்து மணந்துகொண்ட இவருக்கு ஆதித்யா பாட்வால் என்ற மகனும், கவிதா பாட்வால் என்ற மகளும் உள்ளனர். கவிதா பாட்வாலும் ஒரு பாடகியாவார்.
அனுராதா பாட்வால் இந்தியப் பின்னணிப் பாடகியாக இந்தித் திரையுலகில் பணிசெய்பவர் ஆவார். இந்திய அரசின் நான்காவது உயரிய விருதான பத்ம ஸ்ரீ விருதினை 2017 ஆம் ஆண்டு பெற்றவர். தேசியத் திரைப்பட விருதினையும், நான்கு முறை பிலிம்பேர் விருதினையும் பெறுள்ளார்.
கடத்தல்காரன் துரையின் கொலை வழக்கை விசாரிக்கிறார் போலீஸ் அதிகாரி ராஜா . முகமூடியும், கருப்பு கோட்டும் அணிந்து, வெள்ளை குதிரையில் வந்து கொலை செய்தான் என்ற துப்பைத் தவிர வேறுதுவும் ராஜாவிற்கு கிடைக்கவில்லை. அந்நிலையில், ராணி எனும் கல்லூரி மாணவியை விரும்புகிறார் ராஜா. ராணி போலவே முக ஜாடை கொண்ட ஜான்சியை சந்திக்கிறார் ராஜா. ராணியின் சகோதரி ஜான்சி என்று பொய் சொல்கிறாள். கொள்ளைக்காரன் மருது அதே நபரால் கொல்லப்படுகிறான். ராணி தான் கொலையாளி என்று ராஜா கண்டு பிடிக்க, தனது கடந்த காலத்து உண்மையை கூறினாள் ராணி.
கடந்த காலத்தில், லட்சுமி ராணி மற்றும் அவர்களது தந்தை மாஜி போலீஸ் அதிகாரி ராமச்சந்திரன் ஆகியோர் ஆனந்தமாக வாழ்ந்து வந்தனர். அவ்வாறாக ஒரு நாள், ரவுடி மாணிக்கத்தை லட்சுமி அடித்து விடுகிறாள். கோபமடைந்த மாணிக்கம் அவனது நண்பர்கள் மருது மற்றும் துரையுடன் சேர்ந்து, லட்சுமியை மானபங்க படுத்தினர். புகார் பதிவு செய்தும், சரியான ஆதாரம் இல்லாதால், மூவரையும் நீதிமன்றம் விடுதலை செய்தது. நீதி கிடைக்காத லட்சுமி தற்கொலை செய்ததால், மூவரையும் பழிவாங்க ராணியும் ராமச்சந்திரனும் முடிவு செய்தனர்.
சிவப்பு நிலா 1998 ஆம் ஆண்டு வெளிவந்த இந்தியத் தமிழ் அதிரடித் திரைப்படமாகும். ஜே. ஜார்ஜ் பிரசாத் தயாரித்து, இயக்கியிருந்தார். ராஜா, வினிதா, வினு சக்ரவர்த்தி, வெண்ணிற ஆடை மூர்த்தி, டெல்லி கணேஷ், சின்னி ஜெயந்த், அலெக்ஸ் மற்றும் பலர் நடித்திருந்தனர். தேவா இசை அமைத்த இத்திரைப்படம், 25 டிசம்பர் 1998 ஆம் தேதி வெளியானது.
ராஜா, வினிதா, வினு சக்ரவர்த்தி, வெண்ணிற ஆடை மூர்த்தி, டெல்லி கணேஷ், சின்னி ஜெயந்த், அலெக்ஸ், பேனெர்ஜீ, லூசே மோகன், ஓமக்குச்சி நரசிம்மன், வாஹினி, இளவரசி, அனுஜா, ஜூனியர் ரதி, துர்கா, மஹேந்திரன், மாஸ்டர் அஜாருத்தீன், ராஜ்காந்த், பீமேஸ்வர ராவ், வி. சத்ய நாராயணா, ஜூடோ ரமேஷ்.
அனைத்தையும் கேட்ட ராஜா, ராணியை சரணடைய கேட்டுக்கொண்டார். ராஜாவின் பேச்சைக் கேளாமல், மாணிக்கத்தை கொள்கிறாள் ராணி. போதிய ஆதாரம் இல்லாததால், நீதிமன்றம் ராணியை விடுதலை செய்தது.
கோடைகாலத்தில் இது புற்கள், பன்னங்கள் மற்றும் இலைகள் போன்ற தாவரங்களை உண்கிறது. குளிர் காலத்தில் இது கிளைகள், மரங்களின் பட்டைகள், பூக்களின் மொட்டுகள் மற்றும் தாவரங்களை உண்கிறது. ஆர்டிக் முயலைப் போலவே இதுவும் சில நேரங்களில் இறந்த விலங்குகளை உணவாக உட்கொள்ளும் என அறியப்பட்டுள்ளது. சில நேரங்களில் சிறு குழுக்களாக இது உணவு உண்பதை நம்மால் காண முடியும். இது பெரும்பாலும் இரவு நேரத்திலேயே செயல்பாட்டுடன் இருக்கும் மற்றும் இந்த விலங்கு குளிர்கால உறக்கத்திற்கு செல்வதில்லை. இது வருடத்திற்கு நான்கு முறை குட்டி ஈனும். ஒரு முறைக்கு சராசரியாக 3 முதல் 8 குட்டிகளை ஈனும்.
பனிக்காலணி முயல் , அல்லது வேறுபடும் முயல், அல்லது பனிக்காலணி குழி முயல் என்பது வட அமெரிக்காவில் காணப்படும் ஒரு முயல் வகை ஆகும். இதன் பின்னங்கால்களின் அளவு பெரியதாக இருப்பதால் இது பனிக்காலணி முயல் என்று அழைக்கப்படுகிறது. இதன் கால் குதிக்கும்போது மற்றும் நடக்கும்போது பனியில் அமுங்கி விடாமல் தடுக்கிறது. உறைய வைக்கும் வெப்ப நிலைகளிலிருந்து இதன் காலை பாதுகாப்பதற்காக இதன் உள்ளங்கால்களிலும் ரோமம் உள்ளது.
பனிக்காலணி முயலின் முக்கியமான எதிரி கனடா சிவிங்கி பூனை ஆகும். உரோம வேட்டையர்கள் பிடித்த விலங்குகளின் வரலாற்றுப் பதிவுகள் நமக்கு சிவிங்கி பூனை மற்றும் முயல்களின் எண்ணிக்கையின் உயர்வு மற்றும் வீழ்ச்சி ஒரு சுழற்சியாக நடைபெறுகிறது என்பதை காட்டுகிறது. இதன் காரணமாக உலகம் முழுவதிலும் உள்ள உயிரியல் மாணவர்களுக்கு கொன்றுண்ணிகளின் எண்ணிக்கை மற்றும் அவற்றின் உணவு ஆகியவற்றிற்கு இடையிலான தொடர்பு என்கிற ஒரு ஆய்வாக முயல்கள் அறியப்படுகின்றன.
உருமறைப்பிற்காக இதன் ரோமம் குளிர் காலத்தில் வெள்ளை நிறமாகவும் மற்றும் கோடை காலத்தில் துரு போன்ற பழுப்பு நிறமாகவும் மாறுகிறது. இதன் பக்கவாட்டுப் பகுதி வருடம் முழுவதும் வெள்ளை நிறத்திலேயே இருக்கும். இதன் காதின் ஓரங்களில் கறுப்பு குடுமி போன்ற ரோமத்தை வைத்து பனிக்காலணி முயலை மற்ற முயல்களில் இருந்து வேறுபடுத்த முடியும். இதன் காதுகள் மற்ற பெரும்பாலான முயல்களின் காதுகளை விட விட சிறியதாகவே இருக்கும்.
பனிக்காலணி முயல்கள் மாலை முதல் இரவு முழுவதும் செயல்பாட்டுடன் இருக்கும். இவை கூச்ச சுபாவம் கொண்டவை மற்றும் ரகசியமாக வாழ்பவை ஆகும்.
1986 ஆம் ஆண்டில் மும்பையிலிருந்து அபர்ணா இறகுப்பந்தாட்டத்தைத் தொடங்கினார். அவரது 8 வயதில் அனில் பிராதனிடம் பயிற்சிக்கு சென்றபோது இவரிடமிருந்த தீப்பொறியைக் கண்டார். அவளுடைய பெற்றோரிடம் "இந்த பெண்ணை என்னிடம் தாருங்கள், நான் அவரை இந்திய இறகுப்பந்தாட்டத்தின் வரைபடத்தில் ஏற்றுவேன்" என்றார். ஒரு தேசிய போட்டியாளராக மாற வேண்டுமென்ற காரணத்தால், விளையாட்டின் பல சவால்களை எதிர்கொள்ள தேவையான திறமைகளை அவர் உருவாக்கினார்.
1994 ஆம் ஆண்டில், தனது திறமைகளை விரிவாக்குவதற்காக பெங்களூரில் உள்ள புகழ்பெற்ற பிரகாஷ் பதுகோனே இறகுப்பந்தாட்ட பயிற்சி நிலையத்திற்கு அவர் மாறினார். அவர் தனது உடற்பயிற்சி மற்றும் கற்றல் நுட்பங்களை சர்வதேச அளவில் அதிக போட்டிகளில் பங்கு கொள்வதற்கு ஏற்றவாறு தன்னை கட்டியெழுப்பினார்.
மேலும், தனது கற்றலை விரிவுபடுத்துவதற்காக 2002 ஆம் ஆண்டில், பெங்களூரில் உள்ள கெங்கேரி நகரின் விளையாட்டு ஆணையத்தின் பயிற்சி மையத்திற்கு அவர் மாறினார், அங்கு பயிற்சியாளர் கங்குல பிரசாத்திடம் பயிற்சி பெற்றார்.
1997 ல் ஹைதராபாத்தில் தனது முதல் மூத்த தேசிய பட்டத்தை அபர்னா கைப்பற்றினார். 2006 வரை அவர் மூத்த தேசிய பட்டத்தை வென்றார், அதன்மூலம் ஒன்பது தொடர்ச்சியான தேசிய ஒற்றையர் பட்டங்களை வென்ற பிரகாஷ் படுகோனின் சாதனையை சமன் செய்தார். 2006 ஆம் ஆண்டு ஜனவரி மாதம் பெங்களூரில் 15 வயதான சாய்னா நேவலை தோற்கடித்த பின்னர், 27 வயதில் அவர் கடைசியாக ஒன்பது மூத்த தேசிய பட்டத்தை வென்றார். சர்வதேச ஒலிம்பிக் விளையாட்டுப் போட்டிகளில் 2 ஒலிம்பிக் விளையாட்டுக்கள், ஒரு ஆசிய விளையாட்டு, 1996 ல் உலக ஜூனியர் சாம்பியன்ஷிப் போட்டிகளில் வெள்ளி பதக்கம் மற்றும் 3 காமன்வெல்த் போட்டிகளில் 4 பதக்கங்கள் இவர் வென்றுள்ளார். உலக அளவில் 16 வது தரத்தை அடைந்தார்.
அபர்ணா போப்பட் 1978 ஜனவரி 18இல் மகாராஷ்டிராவின் மும்பையில் குஜராத்தியான லால்ஜி போப்பட் மற்றும் ஹீனா போப்பட் ஆகியோருக்கு மகளாக பிறந்தார். அவர் மும்பையிலுள்ள ஜே. பி. பெட்டிட் உயர்நிலைப் பள்ளியில் படித்தார். பின்னர், பெங்களூர் மவுண்ட் கார்மெல் கல்லூரியில் பயின்றார் , மும்பை பல்கலைக் கழகத்தில் அபர்ணா வர்த்தக துறையில் இளங்கலை பட்டம் பெற்றார்.
17 வருட தொழில்முறை இறகுப்பந்தாட்ட போட்டிகளுக்கு பிறகு, 2006 ஆம் ஆண்டில் இவர் ஓய்வு பெற்றார், மணிக்கட்டு காயத்தால் பாதிக்கப்பட்ட இவர் தேசிய போட்டியில் தோல்வி அடைந்தார். தற்போது அவர் மும்பையில் உள்ள இந்தியன் ஆயில் கார்ப்பரேஷன் நிறுவனத்தில் பணி புரிகிறார்.
யுரேனியம் எக்சாகுளோரைடு +6 என்ற ஆக்சிசனேற்ற நிலையில் யுரேனியம் காணப்படும் ஒரு கனிம வேதியியல் சேர்மமாகும். யுரேனியமும் குளோரினும் சேர்ந்து இந்த உலோக ஆலைடு உருவாகிறது. 6 என்ற மூலக்கூற்று வாய்ப்பாட்டால் யுரேனியம் எக்சாகுளோரைடு விவரிக்கப்படுகிறது. பல்-ஒளி வீசுகின்ற அடர் பச்சை நிற படிகத்திண்மம் என்று வகைப்படுத்தப்படும் இதன் ஆவி அழுத்தம் 373.15 கெல்வின் வெப்பநிலையில் 1-3 மி.மீ.பாதரசம் ஆகும். அறை வெப்பநிலையில் வெற்றிடம், உலர் காற்று, நைட்ரசன் மற்றும் ஈலியம் வாயுச் சூழலில் 6 நிலைப்புத்தன்மையுடன் காணப்படுகிறது. கார்பன் டெட்ராகுளோரைடில் யுரேனியம் எக்சாகுளோரைடு கரைகிறது. மற்ற யுரேனியம் ஆலைடு சேர்மங்களுடன் ஒப்பிடுகையில் 6 சேர்மத்தைப் பற்றி குறைவாகவே அறியப்பட்டுள்ளது.
என்ற இடக்குழுவுடன் கூடிய எண்கோண வடிவத்தை யுரேனியம் எக்சாகுளோரைடு ஏற்றுள்ளது. இதன் அணிக்கோவையானது வடிவத்தில் அறுங்கோணமாய் ஓர் அலகு செல்லுக்கு மூன்று மூலக்கூறுகள் பெற்றுள்ளது. சராசரியாக - பிணைப்பின் நீளம் கோட்பாடுகளின் அடிப்படையில் 2.472 என்றும் எக்சு-கதிர் விளிம்பு விளைவு சோதனையின் அடிப்படையில் 2.42 என்றும் மதிப்பிடப்படுகிறது. அடுத்தடுத்த குளோரின் அணுக்களுக்கிடையிலான தொலைவு 3.65 என்றும் கணக்கிடப்பட்டுள்ளது.
120 செல்சியசு வெப்பநிலை மற்றும் 150 செல்சியசு வெப்பநிலை வரையில் 6 நிலைப்புத் தன்மையுடன் இருக்கும். யுரேனியம் எக்சாகுளோரைடு சிதைவடைவதால் படிகத் திண்மம் ஒரு நிலையில் இருந்து வேறொரு நிலைப்புத்தன்மை கொண்ட படிக நிலைக்கு மாறுகிறது. இருப்பினும் வாயு நிலையிலுள்ள யுரேனியம் எக்சாகுளோரைடு சிதைவடைவதால் 6 உருவாகிறது. இவ்வினைக்கான வினையூக்க ஆற்றல் மோலுக்கு 40 கிலோகலோரி ஆகும்.
யுரேனியம் டிரையாக்சைடுடன் நீர்மநிலை 4 சேர்மத்தையும் சூடான குளோரினும் சேர்ந்த கலவையுடன் வினைபுரியச் செய்து தொகுப்பு முறையில் யுரேனியம் எக்சாகுளோரைடு தயாரிக்கப்படுகிறது. இருப்பினும் 5 முன்னிலையில் வினையை நடைபெறச் செய்தால் உற்பத்தியை அதிகரிக்கச் செய்யலாம்.
யுரேனியம் எக்சாகுளோரைடு மிகவும் அதிக அளவில் நீருறிஞ்சக்கூடிய ஒரு சேர்மமாகும். சாதாரண வளிமண்டல அழுத்தத்தில் வெளிப்படும்போது இது சிதைவுக்கு உள்ளாகிறது. எனவே யுரேனியம் எக்சாகுளோரைடை வெற்றிடத்தில் அல்லது ஓர் உலர்ந்த பெட்டியில் வைத்து கையாள வேண்டும்.
6 நன்கு கரையக்கூடிய ஒரு வேதிப்பொருள் அல்ல. 4 சேர்மத்தில் கரைந்து பழுப்பு நிற கரைசலைத் தருகிறது. ஐசோபியூட்டைல் புரோமைடிலும் புளோரோ கார்பனிலும் யுரேனியம் எக்சாகுளோரைடு சிறிதளவு கரைகிறது.
அறை வெப்பநிலையில் 6 தூய்மையாக்கப்பட்ட நீரிலி நீர்ம ஐதரசன் புளோரைடுடன் வினை புரிந்து யுரேனியம் பெண்டா புளோரைடைக் கொடுக்கிறது.
மாலை நேரத்து மயக்கம் கீதாஞ்சலி செல்வராகவன் இயக்கத்தில், 2016 ஆம் ஆண்டு வெளிவந்த இந்தியத் தமிழ்த் திரைப்படமாகும். கோலா பாஸ்கர் தயாரிப்பில், அம்ரித் இசை அமைப்பில், 1 ஜனவரி 2016 ஆம் தேதி வெளியான இப்படம் நல்ல விமர்சனத்தை பெற்றது. 1 ஏப்ரல் 2016 அன்று தெலுங்கு மொழியில் இப்படம் டப்பிங் செய்யப்பட்டு வெளியானது. இப்படத்தின் கதையை எழுதியவர் செல்வராகவன் ஆவார். பாலகிருஷ்ணா கோலாவும் மற்றும் வாமிகா கப்பியும் இப்படத்தில் அறிமுகப் படுத்தப்பட்டனர்.
திரைப்படத்தின் பின்னணி மற்றும் பாடல்களின் இசையை அமைத்தவர் அறிமுக இசை அமைப்பாளர் அம்ரித் ஆவார். அம்ரித் மற்றும் விவேக் பாடல்களின் வரிகளை எழுதினர். 8 அக்டோபர் 2015 அன்று திங்க் மியூசிக் நிறுவனம் பாடல்களின் ஒலித்தொகுப்பை வெளியிட்டது.
பிரபு , நடுத்தர வர்க்கத்தை சேர்ந்த ஐ.டி யில் வேலைபார்க்கும் ஒரு வாலிபன். உண்மையான காதலுக்காக எங்கும் அவனுக்கு, அவன் தோற்றத்தின் காரணாமாக காதல் அமையவே இல்லை.
இருவருக்கும் இடையே கருத்து வேறுபாடு நிறைய இருந்ததால், பிரச்சனைகள் அதிகமாகி முறிவு ஏற்படுகிறது. பின்னர் எவ்வாறு அந்த தம்பதி மீண்டும் இணைந்தனர் என்பதே மீதிக் கதையாகும்.
மறுபுறம், மனோஜா திருமணம் வேண்டாம் என்ற எண்ணம் கொண்ட நகரப்பெண். அவளின் தாயின் உடல்நல கோளாறின் காரணமாக பிரபுவை திருமணம் செய்ய நேரிடுகிறது.
இந்தியாவில் உள்ள இரண்டு பெரிய அரசியல் கட்சிகளில் பாஜக ஒன்று. மற்றொரு பெரிய அரசியல் கட்சி இந்திய தேசிய காங்கிரசு ஆகும். தேசிய ஜனநாயக கூட்டணி அமைப்பதற்காக பல்வேறு கட்சிகளுடன் மற்றும் சுயேச்சை வேட்பாளர்களுடன் பஜக உடன்படிக்கை செய்து 29 மாநிலங்கள் மற்றும் 7 யூனியன் பிரதேசங்களில் பஜக 11 மாநிலங்களில் (அசாம், பீகார், ஜார்கண்ட், கர்நாடகா, கேரளா, மகாராஷ்டிரா, நாகலாந்து, பஞ்சாப், ராஜஸ்தான், தமிழ்நாடு மற்றும் உத்தரப் பிரதேசம்) மற்றும் ஒரு யூனியன் பிரதேசம் பிராந்திய அரசியல் கட்சிகளின் உதவியுடன் இந்த தேர்தலை சந்திக்கிறது.
17வது மக்களவையை உருவாக்கும் அனைத்து 543 தொகுதிகளிலும் தேசிய ஜனநாயகக் கூட்டணி போட்டியிடுகிறது. தேசிய ஜனநாயக கூட்டணியில் பாஜக தொகுதிகளில், சிவசேனா தொகுதிகளில், அஇஅதிமுக தொகுதிகளில், ஐக்கிய ஜனதா தளம் தொகுதிகளில், சிரோமணி அகாலி தளம் தொகுதிகளில் போட்டியிடும் பெரிய கட்சிகள் ஆகும்.
தேசிய ஜனநாயக கூட்டணி என்பது பாரதிய ஜனதா கட்சி தலைமையிலான இந்திய அரசியல் கட்சிகளின் கூட்டணி ஆகும். 2019 ஆம் ஆண்டின் இந்திய பொதுத் தேர்தலுக்கான தேசிய ஜனநாயக கூட்டணி வேட்பாளர்களின் பட்டியல் மக்களவைத் தொகுதி வாரியாக இங்கு தகவல்கள் கொடுக்கப்பட்டுள்ளது
என்றென்றும் காதல் 1999 ஆம் ஆண்டு தமிழில் வெளியான காதல் திரைப்படம். விஜய், ரம்பா, ரகுவரன், பானுப்ரியா மற்றும் எம். என். நம்பியார்ஆகியோர் நடித்துள்ளனர். கதை, திரைக்கதை எழுதி, இசையமைத்து, இயக்கியவர் மனோஜ் பட்னாகர். இவர் கே.டி.குஞ்சுமோன் உடன் இணைந்து இப்படத்தைத் தயாரித்துள்ளார்.
22 பெண் கோட்டயம் என்பது 2012 ஆம் ஆண்டு மலையாள மொழியில் வெளிவந்த இந்திய பழிவாங்கும் திரில்லர் திரைப்படம் ஆகும். இத்திரைப்படத்தினை 22 என்று சுருக்கமாகவும் அழைத்தார்கள். இத்திரைப்படத்தினை ஆஷிக் அபு இயக்கியிருந்தார். ரிமா கல்லாங்கில் மற்றும் ஃபஹத் பாஷில் முன்னணி கதாப்பாத்திரங்களில் நடித்திருந்தனர். இத்திரைப்படத்திற்கான சிறைச்சாலை பெங்களூரில் அமைக்கப்பட்டு படம்பிடிக்கப்பட்டது.
இப்படம் ஏப்ரல் 13, 2012 அன்று வெளியிடப்பட்டு, நேர்மறையான விமர்சனங்களைப் பெற்றது. இப்படம் பாக்ஸ் ஆபிஸில் நல்ல மதிப்பு பெற்றது. இப்படத்தில் சிறப்பான நடிப்பினை வெளிப்படுத்தியமைக்காக ரிமா கல்லிங்கல் சிறந்த நடிகைக்கான கேரள மாநில திரைப்பட விருதை வென்றார்.
இத்திரைப்படம் கேரளாவில் உள்ள கோட்டயம் நகரத்தைச் சார்ந்த 22 வயதான டெஸ்ஸா என்ற செவிலியரின் கதையாகும். டெஸ்ஸாவை வன்புணர்வும் சித்திரவாதையும் செய்தவர்களை பழிவாங்கும் கதையாக அமைந்திருந்தது.
இராமநாதபுர இராச்சியத்தை இறையாண்மை மிக்க ஒரு நாடாக அதன் உச்சநிலைக்கு கொண்டுவந்த மன்னர் இரகுநாத கிழவன் 1710 இல் இறந்தார். சிறந்த வீரரான இவரது மரணம் ஒரு பெரிய வெற்றிடத்தை ஏற்படுத்தியது. இரகுநாத கிழவன் சேதுபதியின் மகனான பவானி சங்கர சேதுபதி தனது தந்தையின் மறைவுக்குப்பிறகு அரியணை ஏற விரும்பினார். ஆனால் இவர் சேதுபதி மன்னருக்கும் செம்பிநாட்டு மறக்குல பெண்மணிக்கும் பிறக்காதவர் என்ற காரணத்தினால் இராமநாதபுர அரண்மனை மரபின்படி இவருக்கு அரசுரிமை அளிக்க எதிர்ப்பு உருவானது. இதன்காரணமாக ரெகுநாத கிழவன் சேதுபதியின் தங்கையின் பெயரனான முத்துவிஜயரகுநாத சேதுபதி இராமநாதபுரம் மன்னராகத் தேர்வு செய்யப்பட்டார். இந்த முடிவை பவானி சங்கரத் தேவர் அப்போதைக்கு ஏற்றுக்கொண்டார், இதனானால் இராமநதபுரம் முழுவதும் அமைதி நிலவியது.
இராமநாதபுரத்தைக் கைப்பற்றிய பிறகு தஞ்சை மன்னருடன் செய்துகொண்ட ஒப்பந்தத்தை பவானி சங்கர சேதுபதி நிறைவேற்றவில்லை. இதனால் கோபமுற்ற தஞ்சை மராத்திய மன்னர் பவானி சங்கர சேதுபதியின் எதிரிகளின் படையெடுப்புக்கு தன்படைகளை அனுப்பி உதவி செய்தார். இந்தப் போருக்கு மறைந்த சுந்தரேஸ்வர சேதுபதியின் சகோதரர் கட்டையத்தேவரும், முத்து விஜய ரகுநாத சேதுபதியின் மருகர் ஆன சசிவர்ணத் தேவரும் தலைமை தாங்கி வந்தனர். ஓரியூர் அருகில் நடந்த போரில் பவானி சங்கரத் தேவர் தோற்கடிக்கப்பட்டார். பின்னர் அவர் சிறைபிடிக்கப்பட்டு தஞ்சாவூருக்கு அனுப்பப்பட்டார்.
இராமநாதபுரம் மறவர் சீமை வாரிசு உரிமைப் போர் என்பது தமிழ்நாநாட்டின், மறவர் நாடு என அறியப்பட்ட இராமநாதபுரம் இராச்சியத்தின் அரியணைக்காக முத்துவிஜயரகுநாத சேதுபதி மற்றும் இரகுநாத கிழவன் சேதுபதியின் மகனான பவானி சங்கர சேதுபதி ஆகியோரிடை நடந்த உரிமைப் போரும் அதைத் தொடர்ந்த உள்நாட்டுப் போர்களும் ஆகும். இந்த உள்நாட்டுப் போர்களானது 1720 முதல் 1729 வரை தொடர்ச்சியாக நீடித்தது. இதன் முடிவில் இராமநாதபுரம் இராச்சியமானது பிரிவினைக்கு உள்ளாகி அதன் ஆற்றலும் செல்வாக்கும் குறையும் நிலை ஏற்பட்டது.
ஒருநாள் சர்க்கஸின் போது, டம்போவால் பறக்க முடியும் என்ற விஷயம் அனைவருக்கும் தெரியவருகிறது. அதன் திறமையை பயன்படுத்தி சர்க்கஸை பிரபல படுத்திக்கின்றனர். சர்க்கஸும் செழிப்பாகிறது. இதை அறிந்த பெரிய சர்க்கஸ் கம்பெனி நடத்தி வரும் மைக்கேல் கீட்டன் டம்போவை எப்படியாவது வாங்க முயல்கிறார். அதை விற்கமறுக்கும் சர்க்கஸ் குழுவினரை கூட்டு தொழில் செய்வதாக சொல்லி டம்போவை வாங்கி அவர் இடத்திற்கு கொண்டு சென்று விடுகிறார். புதிய சர்க்கஸில் ஒரு விபத்து ஏற்படுகிறது. இதில் தன்னுடைய தாய் யானை இருப்பதை டம்போ அறிந்து அங்கு சென்று விடுகிறது. இதை பிரிக்க நினைக்கிறார் மைக்கேல் கீட்டன். இறுதியில் இவரது திட்டம் தோழ்வியடைந்து டாம்போ தனது தாயுடன் சேர்ந்து ஒன்றாக வாழ்ந்தது.
நஷ்டத்தில் செல்லும் டேனி டிவிட்டோவின் சர்க்கஸில் உள்ள பெரிய யானைக்கு புதிதாக ஒரு குட்டி யானை பிறக்கிறது. ஆனால் அந்த யானை குட்டி காதுகள் வித்தியாசமாக தரையைத் தொடும் அளவுக்கு நீண்டுள்ளது. அதனால் அந்த குட்டியணையை யாருக்கும் பிடிக்கவில்லை. அந்த சர்க்கஸில் வேலை செய்யும் கொலின் பரலின் குழந்தைகள் தனிமையில் இருக்கும் குட்டியானைக்கு டாம்போ என்ற பெயர் வைத்து அன்பாக விளையாடி வருகிறார்கள். அப்போது இறகை வைத்து விளையாடும் போது டம்போ காதை சிறகுகளாகப் பயன்படுத்தி பறக்கிறது. இதை மற்றவர்களிடம் சொன்னால் நம்ப மறுக்கிறார்கள்.
டம்போ என்பது 2019ஆம் ஆண்டு திரைக்கு வந்த அமெரிக்க நாட்டு கற்பனைத் திரைப்படமாகும். இந்த திரைப்படத்தை இயக்குனர் டிம் புர்டன் இயக்க, எஹ்ரன் க்ரூகர் என்பவர் திரைக்கதை எழுதியுள்ளார். 1941ஆம் ஆண்டு வால்ட் டிஸ்னி நிறுவனத்தால் தயாரிக்கப்பட்ட டம்போ என்ற திரைப்படத்தை 78 ஆண்டுகளுக்கு பிறகு மறு தயாரிப்பு செய்து மார்ச்சு 29, 2019 அன்று உலகம் முழுவதும் வால்ட் டிஸ்னி அனிமேஷன் ஸ்டுடியோஸ் என்ற நிறுவனத்தில் வெளியானது.
இந்த படத்தில், கோலின் பார்ரெல், மைக்கேல் கீட்டன், டேனி டேவிடோ, இவா கிரீன், ஆலன் அர்கின் ஆகியோர் முக்கிய வேடங்களில் நடித்துள்ளனர். இப்படம் பறக்கும் திறன் கொண்ட, பெரிய காதுகளை உடைய குட்டி யானையை சர்க்கஸ் பிண்ணனியையும் மையமாக வைத்து எடுக்கப்பட்டுள்ளது. இந்தியாவில் இவ் திரைப்படம் தமிழ், தெலுங்கு, ஹிந்தி மற்றும் ஆங்கில மொழிகளில் வெளியானது.
மீரா மிதுன் மிஸ் தென் இந்தியா 2016 போட்டியின் வெற்றியாளர் ஆவார். தென்னிந்தியாவின் பல்வேறு மாநிலங்களைச் சேர்ந்த 18 போட்டியாளர்களுடன் போட்டியிட்டு இவர் வென்றார். இந்த போட்டியின் 15 ஆண்டுகால வரலாற்றில் முதல் முறையாக வென்ற சென்னைப் பெண் இவராவார். மேலும் இவர் மிஸ் தமிழ்நாடு 2016 பட்டம் பெற்றவராவார். பல்வேறு பிராந்தியங்கள், மாநிலங்களுக்கு இடையில் நடக்கும் போட்டிகளில் தமிழ்நாட்டின் சார்பில் இவர் போட்டியிட்டுள்ளார். என்றாலும், இவர் மிஸ் தென் இந்தியா பட்டத்தையும், இலட்சினையையும் தவறாக பயன்படுத்திய குற்றச்சாட்டின்பேரில் 2019 சூன் மாதத்தில் இவர் பெற்ற மிஸ் இந்தியா சவுத் பட்டமானது போட்டி அமைப்பாளரால் திரும்பப் பெறப்பட்டது.
மீரா மிதுன் 2017 ஆம் ஆண்டு ஸ்ரீ கணேஷ் இயக்கிய தமிழ்த் திரைப்படமான 8 தோட்டாக்கள் திரைப்படத்தின் மூலம் திரைப்பட வாழ்வில் நுழைந்தார். இப்படத்தில் இவர் வட சென்னையில் வசிக்கும் பக்கத்துவீட்டுப் பெண்ணாக சித்தரிக்கப்பட்டார். இவருக்கு பாராட்டைப் பெற்றுத் தந்த படமாக இவரது இரண்டாவது படமான சூர்யா நடித்து விக்னேஷ் சிவன் இயக்கிய தானா சேர்ந்த கூட்டம் படம் அமைந்தது. இப்படத்தில் இவர் கலையரசனின் நண்பனின் மனைவியாக நடித்தார்.
மீரா மித்துன் 2016 ஆம் ஆண்டு மிஸ் குயின் ஆப் இந்தியா போட்டியில் தமிழ்நாட்டைப் பிரதிநிதித்துவப்படுத்தி கலந்துகொண்டார். இந்தியா முழுவதிலும் கலந்துகொண்ட பல்வேறு போட்டியாளர்களிடையே, தெற்கை பிரதிநிதித்துவப்படுத்திய அனைத்து போட்டியாளர்களிடையே பிராந்திய பிரிவின் கீழ் 2016 மிஸ் குயின் ஆப் சவுத் என முடிசூட்டப்பட்டார்.
மீரா மிதுன் சென்னையில் ஒரு இந்து குடும்பத்தில் பிறந்தார். இவர் மகரிஷி வித்யா மந்திர் பள்ளியில் பயின்றார் , பின்னர் எதிராஜ் மகளிர் கல்லூரியில் நுண்ணுயிரியலில் இளங்கலை பட்டம் பெற்றார். பிறகு எஸ்ஆர்எம் பல்கலைக்கழகத்தில் உயிரி தொழில்நுட்பத்தில் முதுகலைப் பட்டம் பெற்றார்.
ஆமை தன் கால் 4, தலை 1, ஆகிய ஐந்தையும் தன் வலிமையான ஓட்டுக்குள் அடக்கிக்கொள்ளும். ஆமை தடாரிப் பறை போலவும், கிணை பறை போலவும் இருக்கும். அதன் வயிறு கொக்கைப் பிளந்து வைத்தாற்போல வெண்மையாக இருக்கும். ஆமையின் கால்கள் வளைந்திருக்கும். அது பொய்கையில் விழுந்த மாம்பழத்தைத் தன் குட்டிகளோடு சேர்ந்து உண்ணும். "ஆமை வள்ளைக்கொடி படர்ந்த புதரிலும், ஆம்பல் பூத்த குளத்திலும் வாழும்". பனைமரத்துக் கள்ளைக் குடித்துவிட்டுத் தள்ளாடுபவன் போல மெல்ல மெல்ல ஆடி ஆடி நடக்கும். வெயில் தாங்கமாட்டாத ஆமை குளத்தை நாடும்.
ஆமை முட்டை கோடு போட்டு ஆடும் வட்டு விளையாட்டு வட்டினைப் போல் உருண்டையாக இருக்கும். சினையுற்ற பெண் ஆமை முட்டையை மணலில் இட்டுப் புதைத்துவிட்டுச் செல்லும். அந்த முட்டைகளை அந்தப் பெண் ஆமையின் கணவனாகிய ஆண் ஆமை முடை குஞ்சாகும் வரையில் பாதுகாக்கும். முட்டையிட்ட ஆமை தன் குஞ்சுகளைப் பேணும். ஆமைக் குஞ்சு ஒன்றொன்றாகத் தனித்தனியே ஓடிவிடும். ஆமைக் குஞ்சுகளும் நண்டு போல் வளையில் பதுங்கிக்கொள்ளும். ஆமை முட்டை சேற்றில் கிடக்கும். நன்செய் வயலில் உழும்போது ஆமை புரளும்
ஓலிவ நிறச் சிற்றாமை என்பது இந்தியப் பெருங்கடல், பசிபிக் பெருங்கடல், அட்லாண்டிக் பெருங்கடல் ஆகிய பகுதிகளில் காணப்படும் கடல் ஆமை வகையாகும். இந்த ஆமைகள் இதய வடிவம் கொண்டு ஒலிவ பச்சை நிறத்தில் இருப்பதால் ஒலிவ நிறச் சிற்றாமை என்று பெயர் பெற்றன.
இலையுதிர் தாவரங்கள் குறிப்பாக மரங்கள், புதர்கள் போன்றவை ஆண்டின் சில காலங்களில் தங்கள் இலைகள் முழுவதையும் உதிர்க்கின்றன. . இந்த முறைக்கு வெட்டி நீக்கல் என்று பெயர் . மிதவெப்ப அல்லது துருவ காலநிலைகளில் இலை இழப்பு குளிர்காலத்துடன் தொடர்புடையதாக உள்ளது .ஆனால் சில சமயங்களில் வெப்பமண்டல மற்றும் மிதவெப்பமண்டல வறண்ட பகுதிகளில் தாவரங்கள் மழை அளவு குறைபாடு வறட்சி ஆகியவற்றால் இலைகளை இழக்கின்றன.
இலையுதிர் காடுகள் எனப்படுபவை தாவரவியல் துறைக் கூற்றுப்படி, "முதிர்ச்சியின் முடிவில் விழுதல்" மற்றும் "விழுந்துவிடும் தன்மை" கொண்ட காடுகள் எனப் பொருள்படுகிறது. பொதுவாக மரங்கள் மற்றும் புதர் தாவரங்கள் இலையுதிர்காலத்தில் இலைகளை உதிர்க்கும். மலர்ந்த பிறகு இதழ்களை உதிர்க்கும் மற்றும் பழுத்த பின் பழங்களை உதிர்ப்பதனை இதற்கு சான்றுகளாகக் கூறலாம்.
பசுமை தாவரங்களுடன் ஒப்பிடும்போது இலையுதிர் தாவரங்களில் சில நன்மை தீமைகள் உள்ளன. இலையுதிர் தாவரங்கள் நீரிழப்பை குறைப்பதற்காகவும், பனிக்காலத்தில் தன்னை தகவமைத்துக் கொள்வதற்காகவும், வரக்கூடிய பருவங்களில் புதிய இலைகளை உருவாக்கத் தேவையான வளங்களைப் பாதுகாத்துக் கொள்கின்றன . இலைகள் உதிர்ந்த இடத்தில்சிறு பள்ளங்கள் ஏற்படுகின்றன.
இலையுதிர்ப்பின் மூலமாக தாவரங்களில் ஏற்படும் காழ்க்கலன் மூலக பாதிப்பினை குறைக்க இயலும். இதன்மூலம் இலையுதிர் தாவரங்களில் காழ்க்கலன் மூலகங்கள் அதிக அளவிலான விட்டங்களைப் பெறுவதற்கு இது உதவுகிறது.மேலும் கோடைகாலங்களில் அதிக அளவிலான ஆவியுயிர்ப்பிற்கு இது உதவுகிறது.
இலையுதிர் மரங்களின் கட்டைகள் தொழிற்சாலைகளில் பலவிதங்களில் பயன்படுகின்றன. மரச்சாமான்கள் தயாரிக்க, கட்டுமானத்திற்கு, தளங்கள் அமைக்க, அழகுக் கலைப் பொருட்களை உருவாக்க, பேஸ்பால் மட்டைகள் தயாரிக்க, நீள் பலகைகளாகச் செதுக்க என பலவிதங்களில் பயன்படுத்தப்படுகின்றன.
துத்தநாக ஆக்சைடு, மக்னீசியம் ஆக்சைடு, பாசுபாரிக் அமிலம், நீர் ஆகியனவற்றைக் கலந்து தயாரிக்கப்படும் துத்தநாக பாசுபேட்டு சிமிட்டி பல் மருத்துவத்தில் பயன்படுகிறது. பல் மருத்துவத்தில் துத்தநாக பாசுபேட்டு பல் சிமிட்டியே பரவலாகப் பயன்படுத்தப்படும் மிகப்பழமையான ஒரு சிமிட்டியாகும். பற்களின் மறுசீரமைப்புக்கு வழிவகுக்கும் ஓர் அடிப்படைத் தளமாக குழிகளை நிரப்பவும் இணைப்புகளைப் பொருத்தவும் நிலையான உலோகமாக சிர்க்கோனியம் டையாக்சைடையும் இதையும் பயன்படுத்துகிறார்கள் .
விலை உயர்ந்த கல் பதித்து அழகுபடுத்தக்கூடிய தளங்கள், பல் மூடிகள், பற்பாலங்கள், பல் சிகிச்சைக்கு பயன்படும் சில உபகரணங்கள் மற்றும் எப்போதாவது சில சமயங்களில் தற்காலிக மறு சீரமைப்புக்கும் துத்தநாக பாசுபேட்டு பயன்படுத்தப்படுகிறது. இச்சிமிட்டியை தர அளவீடுகளுக்கான நிலையான சிமிட்டியாக எடுத்துக் கொள்கிறார்கள். துத்தநாக பாசுபேட்டு பல்வகைப் பயன்பாட்டுடன் ஒரு நீண்ட வரலாற்றைக் கொண்டுள்ளது. இன்னமும் இது ஒரு பொதுவான சிமிட்டியாகப் பயன்படுத்தப்படுகிறது; எனினும், பிசின்-மாற்றியமைக்கப்பட்ட கண்ணாடி அயனோமர் சிமிட்டிகள் பல் சிகிச்சையில் பயன்படுத்தப்படும் போது மிகவும் வசதியானவையாக மற்றும் வலுவானவையாக உள்ளன.
துத்தநாக பாசுபேட்டு என்பது 3 2) என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். உலோகங்களின் மேற்பரப்பில் அரிப்புத் தடுப்பியாக மின்முலாம் பூசும் செயல்முறையில் அல்லது சாயம் பூசுவதற்கு முன்பான முதற்பூச்சாகப் பூசும் முறையில் ஒரு மேற்பூச்சாகப் பூச இச்சேர்மத்தை பயன்படுத்துகிறார்கள். ஈயம் அல்லது குரோமியம் மேற்பூச்சுகள் பூசுவதில் உண்டாகும் நச்சு அபாயங்களை துத்தநாக பாசுபேட்டு பூச்சு அகற்றுகிறது. 2006 ஆம் ஆண்டு முதல் மிகப் பொதுவான அரிப்புத் தடுப்பியாக துத்தநாக பாசுபேட்டு பரவலான பயன்பாட்டுக்கு வந்துள்ளது . வெறுமையான உலோகங்களின் மேல் இதைப் பூசுவதைக் காட்டிலும் படிகக் கட்டமைப்பு மேற்பரப்புகளின் மேல் பூசுவது அதிக பலனைக் கொடுக்கும். எனவே சோடியம் பைரோபாசுபேட்டு போன்ற ஒரு பொது முகவரை முன்னதாகப் பூசி பின்னர் துத்தநாக பாசுபேட்டு பூசப்படுகிறது .
ஒபெய்ட்டும் பாரா ஓப்பெய்ட்டும் 2•42) துத்தநாக பாசுபேட்டைக் கொண்டுள்ள இயற்கைக் கனிமங்களாகும். 2 என்ற மூலக்கூற்று வாய்ப்பாட்டால் விவரிக்கப்படும் டர்புட்டைட்டு கனிமம் இயற்கையான நீரேறிய துத்தநாக பாசுபேட்டுக்கு இணையான கனிமமாகக் கருதப்படுகிறது. இவ்விரண்டுமே துத்தநாகத் தாது படுகைகளின் ஆக்சிசனேற்ற மண்டலங்களில் காணப்படுவதாக அறியப்படுகிறது. சிபேலரைட்டு கனிமம் பாசுபேட்டு மிகு கரைசல்கள் மூலம் ஆக்சிசனேற்றம் செய்யப்படுவதால் இவை உற்பத்தி செய்யப்படுகின்றன. நீரேறிய வடிவம் இயற்கையாக எங்கும் இதுவரை காணப்படவில்லை என்பது குறிப்பிடத்தக்கது.
தமிழ்நாடு மாநிலத்தின் சிறப்புச் சின்னங்களான பனை, மரகதப்புறா, செங்காந்தள் மலர், வரையாடு முதலியவற்றைப் போன்று பட்டாம்பூச்சி இனமொன்றையும் தேர்ந்தெடுக்கும் நோக்கில் குழுவொன்று மூன்றாண்டுகளாக ஆய்வு மேற்கொண்டது. இறுதிக் கட்டத்தில் மலைச்சிறகன் எனும் தமிழ் மறவன் பட்டாம்பூச்சியையும் தமிழ் வலையிறகி பட்டாம்பூச்சியையும் ஒப்பிட்டனர். தலைமை வனக்காவலரின் பரிந்துரையின் பேரில் தமிழ் மறவனைத் தேர்ந்தெடுத்து தமிழ்நாட்டின் மாநிலப் பட்டாம்பூச்சியாக அறிவித்து அரசாணை வெளியிடப்பட்டது.
தமிழ் மறவன் பட்டாம்பூச்சியின் இடது இறக்கையின் முனையிலிருந்து வலது இறக்கையின் முனை வரையிலான அகலம் 60 மி.மீ. முதல் 75 மி.மீ. வரை இருக்கும். இவற்றின் இறக்கைகளின் மேல்நிறம் பெரும்பாலும் பளிச்சென்று மஞ்சளாக சிறுத்தைச் சிறகன் பட்டாம்பூச்சியை ஒத்து இருக்கும். முன்ன இறக்கைகளின் மேற்புற நுனிகளில் கருப்புத் திட்டுக்கள் இருக்கின்றன. மேற்புறத்தில் அலை அலையாய் கோடுகளும் இருக்கின்றன. நடுவில் உடற்பகுதியை ஒட்டிய இடங்களில் இறக்கைகள் கரும்பழுப்பு நிறத்தில் இருக்கின்றன.
இப்பட்டாம்பூச்சிகளின் பின்ன இறக்கைகளின் மேல்நுனியில் வெள்ளைப் புள்ளிகள் தென்படுகின்றன. கீழ்நுனியில் அலை அலையாய் வரிசையாகக் கோடுகளும், நரம்புகளுக்கிடையே கரும்புள்ளிகளும் காணப்படுகின்றன. முன்னிறக்கைகளிலும் பின்னிறக்கைகளிலும் கீழ்ப்புறத்தில் ஊதா கலந்த பட்டையான கோடுகள் குறுக்கே ஓடுகின்றன. ஆண் பட்டாம்பூச்சிகளின் அடிநிறம் மஞ்சள் கலந்த பழுப்பு நிறமாகவும் பெண் பூச்சிகளின் அடியில் வெளிர்மஞ்சள் கலந்த பழுப்பாகவும் அமைந்திருக்கும்.
மலைச்சிறகன் எனும் தமிழ் மறவன் பட்டாம்பூச்சி தமிழக மலைப்பகுதிகளில் காணப்படும் பட்டாம்பூச்சி இனங்களில் ஒன்றாகும். பல்வேறு சிறப்புகள் கொண்ட இதனை தமிழ்நாடு அரசின் சின்னங்களில் ஒன்றாக தமிழ்நாடு அரசு சூலை, 2019-இல் தேர்ந்தெடுத்துள்ளது. இதன் ஆங்கிலப் பெயர் தமிழ் யோமேன் .
மழைக்காலம் தவிர்த்த உலர்பருவத்தில் தமிழ் மறவன் பட்டாம்பூச்சிகளின் நிறம் சற்று மங்கிக் காணப்படும். அக்காலத்தில் இவற்றின் இறக்கைகளின் மேலுள்ள புள்ளிகளும் கோடுகளுங்கூட சற்று மங்கலாக அழுத்தம் குறைந்து தென்படுகின்றன. அடிநிறமும் மங்கிச் சிவப்பும் பழுப்பும் கலந்து மண்ணின் நிறத்தை ஒத்து இருக்கும்.
தமிழ் மறவன் பட்டாம்பூச்சிகள் மிக விரைவாகவும், நேராகத் திறனுடனும் பறப்பவை. அவற்றின் விரைவை முன்னிட்டே இவ்வினத்தை மறவன்கள் என்று அழைக்கிறார்கள். இவை ஈரமான இடங்களில் அமர்ந்து நீர் உறிஞ்சுவதைக் காணலாம். இவற்றின் புழுக்கள் மரவொட்டி இலைகளை தின்கின்றன.